Paralimpiese Spele 2016: Agtste medalje vir Span SA | Maroela Media
Zanele Situ (Foto: Team South Africa, Facebook)
Situ (45) het die bronsmedalje gewen in spiesgooi vir vroue in die kategorie, F54. Die afstand van 17,90 m is 'n persoonlike rekord. Situ het geswel van trots saam met haar afrigter, Karin le Roux.
Flora Ugwunwa van Nigerië het met die gouemedalje weggestap met 'n afstand van 20,25 m en Hania Aidi van Tunisië het die silwermedalje ingepalm met 'n afstand van 18,88 m.
Situ is as 12-jarige beseer in 'n ongeluk en sy het die gebruik van albei haar bene verloor en is sedertdien in 'n rolstoel vasgekluister.
Sy was die vlagdraer by die openingseremonie van die Paralimpiese Spele.
Tyrone Pillay (Foto: Team South Africa, Facebook)
Dit is Suid-Afrika se agtste medalje nadat Tyrone Pillay Maandag ook 'n bronsmedalje verower het in die gewigstoot vir mans. Pillay (36) het met sy 13,91 m boonop 'n nuwe Suid-Afrikaanse rekord opgestel en die Afrika-rekord verbeter.
Aled Davies het die gouemedalje verower met 'n afstand van 15,97 en Sajad Mohammadian van die Islamitiese Republiek van Iran het die silwermedalje ontvang vir sy 14,31 m.
Pillay is met 'n abnormaliteit in sy linkervoet gebore en hy moet 'n prostese kry om hom te help om te loop. Hy het al 30 jaar lank 'n prostese. Hy was sy lewe lank nog aktief in sport, maar het eers ná die Olimpiese Spele in Beijing (2008) besef hy kan sy slag slaan as Paralimpiese atleet.
Bly op hoogte met al die aksie van die Suid-Afrikaanse span by die Paralimpiese Spele 2016 op Maroela Media.
Egpaar, dogter op Vrystaat-plaas oorval
Belastingombudsman se ampstermyn verleng
Verstoot? Iets tussen verspring en gewigstoot?
Pragtig! Jy kan so trots wees op jouself! Ek is vrektrots of al ons paralimpiese atlete wat mense wys NIKS hoef jou te stop nie!
Well done….is daar enige nuus oor Ernest van Dyk??
Zanele Situ is as twaalfjarige met beentering gediagnoseer. Ek glo nie sy is in 'n rolstoel as gevolg van 'n ongeluk nie ??? Geniet die Paralimpiese spele. Dit is verstommend wat die atlete vermag en hoeveel struikelblokke hulle oorkom. Dit maak 'n mens weer nederig en dankbaar vir dit wat jy het.
Ek hoop regtig die medalje wenners word ook vergoed vir hulle prestasies deur SASKOK en die minister van sport.